*Poštovane kolegice i kolege,*

Udruga Centar znanja sa suorganizatorom Osnovnom školom Lipik organizira

 Drugi festival matematike u Lipiku u petak, 23.5.2014. godine. Početak se predviđa u 11 i 30 sati.

Ove godine priprememo bogat program.

1. Bit će organizirano EKIPNO NATJECANJE za učenike osnovnih škola u tri kategorije.

U **kategoriji „34“**: u svakoj ekipi može biti najviše tri učenika iz četvrtog razreda. Preostali učenik mora biti iz nižih razreda.

Uključuje gradivo prethodnih razreda te gradivo četvrtog razreda osim kocke i kvadra.

U **kategoriji „56“**: u svakoj ekipi može biti najviše tri učenika iz šestog razreda. Preostali učenik mora biti iz nižih razreda.

Uključuje gradivo prethodnih razreda te gradivo šestog razreda osim četverokuta.

U **kategoriji „78“**: u svakoj ekipi može biti najviše tri učenika iz osmog razreda. Preostali učenik mora biti iz nižih razreda.

Uključuje gradivo cijele osnovne škole iz matematike osim okruglih geometrijskih tijela (valjak, kugla, stožac ). Vrijeme natjecanja je 100 minuta. Svaka osnovna škola prijavljuje proizvoljan broj ekipa. Ekipu predstavljaju 4 učenika.

1. Organizirat će se i pojedinačna natjecanje u dvije specijalizirane kategorije.

*PRVA KATEGORIJA - KUP: “NAJBOLJI RJEŠAVATELJ LINEARNIH JEDNADŽBI”*

Pravo sudjelovanja imaju svi učenici osnovnih škola.

Zadaci će biti sastavljeni prema gradivu šestog razreda uključujući dvojne razlomke i decimalne brojeve.

*DRUGA KATEGORIJA - KUP: “NAJBOLJI RJEŠAVATELJ RAČUNA”*

Pravo sudjelovanja imaju učenici osnovnih škola koji pohađaju peti razred osnovne škole ili niži razred.

U gradivo je uključen zakon distribucije množenja prema zbrajanju.

Vrijeme trajanja za oba pojedinačna kupa je 50 minuta.

1. Uz natjecanja će biti i drugih prigodnih događanja: smotra učeničkih matematičkih plakata izložba geometrijskih pokusa i zanimljiva predavanja.

Rok prijave za sve aktivnosti je 7.5.2014., a participacija po ekipi je 140 kuna ( kao i prošle godine planiramo dati topli obrok za mentora i članove ekipe, ekipno natjecanje i pojedinačno natjecanje za učenike koji to žele).

U toku Festivala matematike će se održati i  *SMOTRA UČENIČKIH MATEMATIČKIH PLAKATA.*

**Plaćanje je isključivo uplatnicom. Nakon što se prijavite ćemo Vam poslati broj uplatnice te koje nam informacije još trebaju o Vašoj školi iz administrativnih razloga.**

Sve dodatne informacije možete dobiti ako pošaljete mail na adresu: fmlipik@gmail.com ili na mobitel broj

092 285 8922 ( preporučam upit sms porukom ).